**A l’Excm. Vicerector d'Investigació, senyor Carlos Hermenegildo Caudevilla,**

**A l’Excm. Vicerector d’Internacionalització i Cooperació, senyor Carles Padilla Carmona,**

El Comité d’Empresa de la UVEG dona suport unànimement a la pròrroga del contracte del personal investigador en formació David Gracia Pérez. El doctorand David Gracia Pérez està patint el gravíssim perjuí ocasionat arran del cúmul d’errades en la tramitació de la pròrroga de 5 mesos de contracte a la qual té dret, començant per no rebre l’avís des del servei d’investigació (remitent: epif@uv.es) del dia 26 de maig de 2020 amb l’assumpte: "AT-Prórroga\_contractual\_en\_base\_al\_RD11/2020". Eixe correu electrònic l’hauria d’haver rebut ell, David Gracia Pérez, en qualitat de destinatari, i el seu director de tesi en qualitat de “cc”, com la resta de companyes i companys que gaudeixen de l’ajuda predoctoral *Atracció de Talent 2016*, i directores i directors respectius.

A més, volem assenyalar el total desemparament a l’hora d’aconseguir les signatures adients en el context de co-tutela internacional, especialment després de la defunció del professor que exercia de director del programa de doctorat al qual està adscrit David Gracia Pérez. En aquest cas l’Escola de Doctorat de la UVEG i el vicerectorat d’Internacionalització i Cooperació no han garantit els drets del personal investigador en formació David Gracia Pérez que l’han portat a la situació actual.

València, 9 de juliol de 2020